Lögreglan á Norðurlandi vestra fékk tilkynningu í dag um grunsamlegar mannaferðir í Lýtingsstaðarhreppi sem svipaði til atvikalýsingar þeirra innbrota sem átt hafa sér stað í Lýtingsstaðarhreppi og á Hofsósi síðustu daga . Allt útkallslið lögreglu var sent á staðinn ásamt því að nágranna lögreglulið voru upplýst um málavexti . Í ljós kom að eðlilegar skýringar reyndust á málinu og hefur lögregla því ekki en náð gerendum í umræddum málum . Nokkrar tilkynningar hafa borist lögreglu síðust daga um að maður hafi bankað og sagst vera að leita að gistingu , og að í einhverju tilfella hefur viðkomandi gengið inn á heimili fólks . Sambærilegar tilkynningar hafa borist lögreglu á Suðurlandi og Austurlandi . Lögreglan vill í ljósi þessa beina því til íbúa svæðisins að fylgjast með sínu nær umhverfi og tilkynna til lögreglu ef það verður vart við eitthvað óeðlilegt . Lögregla vill jafnframt beina því til fólks að æskilegt er að læsa húsum þegar þau eru yfirgefin . Verði fólk vart við slíka hegðun vill lögregla beina því til almennings að hafa strax samband við lögreglu í síma 112 og láta vita .